Diari Oficial de la Generalitat Valenciana


Sumari del DOGV 4758, del 21-05-2004 (2004/4686)

Informació pública del projecte de reparcel·lació de la unitat d'execució Turís-Tres Forques.
---------------------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4686


Organisme emissor
:   Hogares Urbanos, SL

Tipus de document
:   Anunci

Informació pública del projecte de reparcel·lació de la unitat d'execució Turís-Tres Forques. [2004/F4686]
  
El Ple de l'ajuntament, en la sessió ordinària del dia 28 de desembre de 2001, va acordar aprovar el programa d'actuació integrada de la unitat d'execució Turís-Tres Forques. Amb data 31 de gener de 2003, el Ple municipal va aprovar provisionalment l'homologació i el pla de reforma interior de la mateixa unitat d'execució, i amb data 9 de maig de 2003, el conseller d'Obres Públiques, Urbanisme i Transports va aprovar definitivament l'homologació i el pla de reforma interior de la unitat d'execució Turís-Tres Forques, i mitjançant el present edicte s'anuncia que la mercantil Hogares Urbanos, SL, ha protocol·litzat a la notaria de Salvador Alborch Domínguez, amb data 27 d'abril de 2004 i número 1.197 de protocol, i ha depositat a l'Ajuntament de València, amb data 25 de març de 2004, el projecte de reparcel·lació de la unitat d'execució Turís-Tres Forques del Pla General d'Ordenació Urbana de València, que es tramitarà pel procediment simplificat que preveu l'article 48 de la Llei Reguladora de l'Activitat Urbanística.
  
En aplicació del que s'establix en els articles 48 i 69.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el projecte esmentat a informació pública pel termini de 20 dies hàbils, a comptar des del següent al de la publicació del present anunci en el Diari Oficial de la Generalitat Valenciana, previ o simultani anunci d'este mitjançant edicte publicat en un diari d'informació general.
  
Durant l'esmentat termini d'informació pública, qualsevol interessat podrà comparéixer a la notaria de Salvador Alborch Domínguez, situada a València, carrer de Roger de Llúria, número 28, des de les 09.00 a les 13.00 hores, de dilluns a divendres, i obtindre una còpia de l'acta de protocol·lització del projecte de reparcel·lació, o sol·licitar que se li exhibisca esta; o consultar a l'ajuntament les actuacions derivades de la documentació depositada en este i presentar totes les al·legacions que estimen convenients, així com formular requeriments a l'urbanitzador per a dirimir controvèrsies respecte a la valoració de drets.
  
Finalment, es requerix els propietaris afectats, perquè, de conformitat amb el que s'establix en l'article 103 del Reglament de Gestió Urbanística, exhibisquen, davant de l'ajuntament o l'urbanitzador, els títols acreditatius dels immobles de propietat seua que estiguen afectats per la reparcel·lació, i declaren les situacions jurídiques que coneguen i afecten les seues finques, amb advertència expressa que, segons el que s'establix en el citat precepte reglamentari, l'omissió, error o falsedat no podrà afectar al resultat objectiu de la reparcel·lació, i si s'apreciara dol o negligència greu podrà exigir-se'ls la responsabilitat civil o penal que corresponga.